Radio Catalunya - LA PLAZA DE COLÓN, COM EN TEMPS DE FRANCO: EL RELAT QUE SERVIA PER ETA SERVEIX PELS CATALANS\nLA PLAZA DE COLÓN, COM EN TEMPS DE FRANCO: EL RELAT QUE SERVIA PER ETA SERVEIX PELS CATALANS\n"L'aznarisme ressuscita a Colón: el relat que servia per ETA serveix pels catalans "\nLa manifestació contra Pedro Sánchez per dialogar amb el Govern ha estat convocada oficialment pel PP i Ciutadans. Però també s'hi han sumat Vox, España 2000, la Falange, Falange Española de las JONS, Alternativa Española i Democracia Nacional. Com era d'esperar ha reunit milers de persones amb les xifres d'assitents al gust de tothom.I el candidat independent a l'alcaldia de Barcelona Manuel Valls, que ha justificat la seva presència perquè la convocatòria és "transversal". Concretament, la transversalitat va de la dreta a l'extrema dreta, la mateixa dreta i extrema dreta que ja va sortir als carrers contra José Luis Rodríguez Zapatero.\nEl detonant ha estat la figura del "relator" acceptada pel govern espanyol en el diàleg amb la Generalitat, que no és un mediador, sinó "algú que prengui nota", coordini i faciliti les converses. Ni tan sols s'ha arribat a cap acord, amb unes negociacions que han quedat congelades perquè a Moncloa no accepten un referèndum d'autodeterminació. Però això no és un impediment perquè la dreta parli d'"alta traïció" i surti en nom de la unitat d'Espanya.\nEl nou aznarisme, representat pel seu major deixeble Pablo Casado, torna als carrers de la capital espanyola per rebutjar qualsevol mena de diàleg, com ja va passar durant la presidència de Zapatero. En aquell cas era per rebutjar la negociació incipient amb la banda terrorista ETA. Curiosament, l'esquerra abertzale que llavors ja treballava per la pau també reclamava una taula de partits i actors socials per resoldre el conflicte polític basc, en base a l'acord d'Ajuria Enea de 1988 (subscrit per Aliança Popular).\nEn un cas eren terroristes que encara mataven, i en l'altre són dirigents polítics escollits democràticament a les urnes. Però primer Pablo Casado --dient que "l'agenda de Catalunya és l'agenda d'ETA"-- i després Dolors Montserrat --assegurant que la "violència" és equiparable-- s'han encarregat d'equiparar-ho. El relat és basc i el patró veneçolà: Sánchez és "il·legítim" i ha de convocar eleccions, han dit els impulsors de la protesta.\n"En el meu nom, no"\nJustament la plaça de Colón de Madrid, a tocar de la seu del PP a Gènova, va ser el principal epicentre de les grans manifestacions contra Zapatero, impulsades per l'Associació de Víctimes del Terrorisme (AVT) i patrocinades pels populars. També ho va ser d'altres mobilitzacions massives de la dreta durant la legislatura socialista, com ara contra l'avortament o contra la reforma de l'Estatut del 2006, que va culminar la recollida de signatures en contra del que havien votat els catalans.\nDe mostrar unitat a les concentracions contra el terrorisme, on apareixia juntament amb Zapatero darrere les pancartes, Aznar va passar a liderar --amb permís de Rajoy-- les protestes contra ETA i, també, contra el govern espanyol. El motiu: l'anunci del diàleg amb la banda terrorista. La primera d’aquestes grans marxes va tenir lloc el 23 de gener del 2005.\nHavia de ser un acte de condemna al terrorisme, però les consignes que van predominar van anar contra el govern de Zapatero. Va ser la reaparició pública d’Aznar, que va dirigir un missatge a Zapatero però també a Rajoy: amb els terroristes no es dialoga mai, encara que abandonin les armes. El llavors ministre José Bono i la llavors eurodiputada socialista Rosa Díez van ser insultats i agredits per manifestants. Van ser uns quants milers de persones a la Puerta del Sol.\nUn any després, el febrer del 2006, ja serien centenars de milers —110.000 segons la delegació del govern espanyol i 1,4 milions segons la Comunitat de Madrid— a la plaça de Colón. Uns manifestants que van rebre Rajoy entre crits de “president” i van centrar la majoria dels seus dards contra Zapatero. El president de l’AVT, l’avui senador de Vox José Alcaraz, va llegir un manifest contra la negociació amb ETA. “En el meu nom, no”, deia la pancarta de la capçalera.\nEntre el 2005 i el 2011, només a Madrid, van tenir lloc una dotzena de manifestacions massives contra Zapatero per la seva política antiterrorista. Un denominador comú: una exhibició d'espanyolisme. Les protestes van continuar fins i tot després que ETA trenqués el procés de pau. Els convocants argumentaven una negociació a l'ombra, en la línia dels "pactes secrets" de Sánchez amb Torra.\nEntre el 2005 i el 2011, només a Madrid, van tenir lloc una dotzena de manifestacions massives contra Zapatero per la seva política antiterrorista.\nEl passat contradictori\nMalgrat l’exaltació als carrers quan està a l’oposició, la dreta espanyola actua de forma diferent quan està en el poder. El millor exemple és Aznar com a president. En el seu segon any a la Moncloa, uns mesos després de l’assassinat de Miguel Ángel Blanco, membres del seu gabinet van asseure’s a negociar a Zurich amb ETA, sense cap veto a l’agenda. Van anar-hi el secretari general de la Presidència, Javier Zarzalejos, i l’assessor del PP Pedro Arriola. Durant els mesos previs va acostar 133 presos a presons properes al País Basc.\nTampoc no és estranya la figura del mediador o el relator per a l’expresident espanyol. En el seu cas, va escollir el bisbe Juan María Uriarte per liderar les converses amb la banda terrorista, perquè com a basc tenia interlocució amb diversos espais polítics, també el de l’esquerra abertzale.\nÉs un rol que els populars també han fet servir en temps recents i a Catalunya, sota el mandat de Mariano Rajoy. En el cas del 9-N, els qui van estar parlant a l’ombra van ser Pedro Arriola i l’expresident del Parlament i responsable del Pacte Nacional pel Dret a Decidir Joan Rigol. En el cas de l’1-O, des del lehendakari Íñigo Urkullu, el cardenal Joan Josep Omella i el síndic de greuges Rafael Ribó, fins un grup d’importants empresaris catalans.


Objectiu 1. Fi de la pobresa » Portal PAULA\nObjectiu 1. Fi de la pobresa\nPosar fi a la pobresa en totes les seves formes a tot el món.\nErradicar la pobresa extrema per a totes les persones a tot el món. Reduir almenys a la meitat la proporció d’homes, dones i infants de totes les edats que viuen en la pobresa. Posar en pràctica a nivell nacional sistemes i mesures apropiades de protecció social per a tothom. Garantir que tots els homes i les dones tinguin els mateixos drets als recursos econòmics, així com accés als serveis bàsics, la propietat i el control de les terres i altres béns, l’herència, els recursos naturals, les noves tecnologies apropiades i els serveis financers, inclòs el microfinançament.\nReduir l’exposició i vulnerabilitat de les persones pobres davant desastres econòmics, socials i ambientals. Garantir una mobilització important de recursos procedents de diverses fonts, fins i tot mitjançant la millora de la cooperació per al desenvolupament. Crear marcs normatius sòlids sobre la base d’estratègies de desenvolupament en favor de les persones pobres que tinguin en compte les qüestions de gènere.\n>> Per saber-ne més: Els Objectius de Desenvolupament Sostenible, explicats per l’ONU\n>> Problemàtiques relacionades amb aquest ODS al Mapamundi interactiu dels Drets Humans\nAquest objectiu treballa aquests articles de la Declaració Universal dels Drets Humans:\nArticle 1. Tots els éssers humans neixen lliures i iguals en dignitat i drets.\nArticle 2. Tota persona té els drets i llibertats proclamats a la Declaració, sense distinció de raça, color, sexe, idioma, religió, opinió política o de qualsevol altra índole, origen nacional o social, posició econòmica, naixement o qualsevol altra condició.\nArticle 3. Tota persona té dret a la vida, a la llibertat i a la seguretat.\nArticle 22. Tota persona té dret a la seguretat social, i a obtenir, mitjançant l’esforç nacional i la cooperació internacional, tenint en compte l’organització i els recursos de cada Estat, la satisfacció dels drets econòmics, socials i culturals, indispensables a la seva dignitat i al lliure desenvolupament de la seva personalitat.\nArticle 25. Tota persona té dret a un nivell de vida adequat que li asseguri (així com a la seva família) la salut i el benestar, i especialment l’alimentació, el vestit, l’habitatge, l’assistència mèdica i els serveis socials necessaris; té així mateix dret a les assegurances en cas d’atur, malaltia, invalidesa, viduïtat, vellesa i altres casos de pèrdua dels seus mitjans de subsistència per circumstàncies independents de la seva voluntat.\nArticle 28. Tota persona té dret que s’estableixi un ordre social i internacional en què els drets i llibertats proclamats a la Declaració es facin plenament efectius.\nAPRENENTATGES DE CIUTADANIA GLOBAL\n7. Energia assequible i no contaminant\n9. Indústria, innovació i infraestructura\n12. Producció i consum responsables\n13. Acció pel clima\n15. Vida d’ecosistemes terrestres\n17. Aliances per assolir els objectius


Col·laboradors - Festa Major de Vilafranca\nXARXES Foix Huguet i Xavier Aranda\nHi ha moltes maneres de viure la Festa Major. La més lògica seria durant els cinc dies de la festa en si, però amb l'ajuda de les xarxes socials podeu viure-la gairebé els 365 dies de l'any. Mirar fotografies antigues, recordar les grans diades històriques, escoltar els grups que vindran a actuar... Però algú ha d'organitzar i penjar tots aquests continguts. Aquesta ha estat la feina de la Foix i el Xavi: dinamitzar les xarxes socials penjant continguts històrics de la Festa i comunicar les novetats de la Festa Major d'enguany.\nLlicenciada en Història per la Universitat de Barcelona. Curs de relacions públiques i publicitat a la UOC. Ha treballat com a tècnica de Cultura del Consell Comarcal de l’Alt Penedès i com a guia del patrimoni. Coautora i editora del llibre La corona de l’àliga.\nTècnic informàtic. Estudiant del grau de comunicació. Treballa a l'Associació per a Joves TEB del barri del Raval de Barcelona en temes de xarxes socials, eines 2.0 i noves tecnologies.\nFOTOS Ray Molinari VÍDEOS Fèlix Cortés\nCom a vilafranquí d’adopció, he viscut la Festa Major sempre de maneres diferents. De ben petit, els records que en tinc són de trencar-me el braç dos anys seguits a l’antiga plaça de l’Exèrcit, segurament després de pujar al cavallets del Quique. Quan la vaig començar a viure tots els dies, va ser quan em van deixar instal·lar a casa dels meus avis al llarg de tota la Festa Major, i així podia sortir amb la colla, que sí que era de Vilafranca, i començar a descobrir que hi havia matinades i que es dormia poc si volies veure-ho tot.\nTambé tinc molt bons records de l’època que posava música i servia copes al desaparegut bar Trànsit, on per Festa Major s’acabaven moltes nits i començaven molts matins. Compaginar la vida nocturna i la dels balls no és sempre fàcil, però ho vaig intentar. Vaig ballar uns anys amb els Serrallonga, vaig fer castells, i amb el temps vaig començar a mirar de manera diferent la Festa Major, amagat darrere la càmera i buscant immortalitzar aquells moments que tots tenim presents, com són la tronada, la mirada del drac entre el fum dels seus coets, els diables perseguint algun nen valent,\nla flama que surt dels trabucs quan disparen, instantànies de la resta de balls que sempre donen una estampa divertida en alguna processó, o la sempre espectacular entrada de sant Fèlix. Ara, quan arriben els dies de Festa Major, sé que seran dies de dormir poc, com quan vaig començar a viure-la a casa dels meus avis. Però, per a mi, això és part del programa de la Festa Major.\nLa meva vida gira entorn a tres eixos: la música, el món audiovisual i la lluita constant, a través dels quals intento posar el meu granet de sorra per a la construcció d’un món millor. Tinc trenta-dos anys, sóc guitarrista, realitzador, sempre escric amb bolígrafs verds i tendeixo a no parar quiet. Sempre treballo a l’esquerra de l’esquerra i per una Festa Major de tots i per a tothom. Vaig decidir col·laborar-hi enguany perquè vaig trobar un projecte molt original, atractiu i amb bones persones molt il·lusionades.\nAixí, doncs, com deia Ovidi Montllor, aquest 29 d’agost serà un dia que durarà anys!


Sueca acull una xarrada sobre educació impartida pel 'Millor Docent d'Espanya 2021' - Suhecapuntcom\nIniciSUECASueca acull una xarrada sobre educació impartida pel 'Millor Docent d'Espanya 2021'\nL’objectiu era donar a conéixer les bones pràctiques d’innovació educativa a nivell docent\nEl Centre Municipal Bernat i Baldoví va acollir la xarrada amb el títol Educar per al futur, impartida per Francesc Vicent Nogales Sancho, guanyador del premi al Millor Docent d’Espanya 2021. L’acte, organitzat per l’Acadèmia d’Estudis Innova, amb la col·laboració de l’Ajuntament de Sueca, a través de la Regidoria d’Educació, estava dirigit a docents, famílies, estudiants de magisteri i a totes aquelles persones interessades en l’educació dels xiquets i xiquetes. La xarrada va comptar amb una gran assistència de persones, entre elles, l’alcalde de Sueca, Dimas Vázquez, docent de professió també; i el regidor d’Educació, Joan Carles Vázquez. L’objectiu de l’activitat, tal com va afirmar Francesc Vicent Nogales, “és el de donar a conéixer bones pràctiques d’innovació educativa a nivell docent, així com la importància de la col·laboració de les familíes en l’educació de l’alumnat”.\nNogales, a la dreta, en la presentació.\nEn la seua intervenció, l’alcalde de Sueca, Dimas Vázquez, després de felicitar Francesc Nogales pel seu premi, va expressar la seua valoració personal com a docent d’allò que suposa esta professió. “No és un treball més. No suposa només un manteniment econòmic per a qui el desenvolupa, sinó que té un altíssim component vocacional que afavoreix la creació d’una empatia amb l’alumnat que comporta, al seu torn, la cerca continua de metodologies que afavorisquen l’efectivitat de l’ensenyament; sense murs. Al cap i a la fi, estem formant a les generacions futures. Per això, anime a tots els docents al reciclatge i la formació continua a l’hora de transmetre els coneixements a l’alumnat”. Així mateix, la primera autoritat municipal va fer referència a la seua experiència personal i a la gran satisfacció que li va suposar aconseguir que un grup d’alumnes amb situacions complicades a casa optaren per seguir amb els seus estudis en lloc d’abandonar-los com ocorre en moltes ocasions.\nPer al regidor d’Educació, Joan Carles Vázquez, l’Ajuntament de Sueca sempre donarà suport a este tipus d’activitats que servisquen per a promocionar la formació, tant del professorat com de les famílies, a fi de poder transmetre els coneixements més òptims i garantir la major eficàcia en els estudis dels nostres xiquets i xiquetes. “A més, el fet de poder tindre a Sueca a Francesc Nogales, el ‘Millor Docent d’Espanya 2021’, resultava molt gratificant perquè, tota la innovació i eines que empra, així com els seus projectes educatius, a part del que té reglat, ens han servit per a obrir els ulls a moltes de les persones que ens trobàvem allí. A vegades, gestos quotidians, sense necessitat de recórrer a grans inversions econòmiques, resulten molt més útils; això sí, comptant sempre amb la implicació del professorat al 100% en totes estes activitats”.\nArticle anterior12 radars volen sensibilitzar sobre la velocitat excessiva\nArticle següentL’Ajuntament duu a terme una sèrie de millores en el polígon industrial


Xerrada del 22 de febrer: REBEQUERIES I TÈCNIQUES DE COMUNICACIÓ | PEDIATRIA I FAMÍLIES\nPublicat el 24 de març de 2019 per pediatria-i-familia\nEl mes passat vam parlar un altre cop de desenvolupament infantil; perquè com percebem les “males conductes” dels nostres fills, com la societat menysprea les seves emocions etiquetant de “rebequeria” l’expressió d’un malestar, no és més que el fruit del desconeixement del desenvolupament normal dels infants.\nVam intentar posar una “recepta” per tal d’acompanyar-los millor per tal de millorar fins i tot el nostre sentiment de benestar.\nLa presentació la podeu veure aquí.\nEspero, de tot cor, us serveixi per comprendre millor els fills. Crec que va ser l’etapa on més he après a regular les meves pròpies emocions.\nCom que he fet un parell de referències al Francesco Tonucci, us proposo visualitzar aquest vídeo d’una xerrada seva sobre “les ciutats amigues dels nens” i com els nens són joc i movient.\nGràcies per acompanyar-me durant les xerrades, sense vosaltres no tindrien possibilitat d’existir.\nAquesta entrada s'ha publicat dins de Xerrades Igualada i s'ha etiquetat en comunicació, Desenvolupament infantil, emocions per pediatria-i-familia. Afegeix a les adreces d'interès l'enllaç permanent.


Tàrrega convoca una jornada informativa sobre la demanda de nous llocs de treball qualificats al territori\nDimarts, 16 Maig 2017 17:16\nImatge d'arxiu del polígon La Canaleta. Ajuntament de Tàrrega\nL’Ajuntament de Tàrrega ha convocat per aquest dissabte 20 de maig al matí una jornada informativa per donar a conèixer la nova demanda de llocs de treball qualificat al territori. Es tracta de divulgar ofertes d’ocupació arran de la implantació de projectes empresarials vinculats a la recerca i la innovació. La iniciativa s’emmarca dins el programa Estratègia Europa 2020. L’agroalimentació, l’energia, la mobilitat, el disseny o la salut són alguns dels àmbits econòmics que es desenvolupen basant-se en aquest nou escenari empresarial. La jornada tindrà lloc a la biblioteca de Tàrrega de 10 del matí a 1 del migdia.\nSi bé és de lliure assistència, s’adreça sobretot a titulats qualificats (cicle formatiu de grau mitjà o superior, grau universitari, postgrau i màster). Prèviament es prega tramitar la inscripció gratuïta a www.tarrega.cat/treball. El programa s’articula en tres taules informatives en què participaran una desena de professionals de diversos sectors empresarials sota la coordinació de Teresa Botargues, consultora de User Feedback Program. Entre altres hi participaran representants de la UdL, Sinagro Enginyeria, Dispromèdia, Associació Alba o Associació Leader de Ponent.\nLlegit 177 vegades\tDarrera modificació el Dimarts, 16 Maig 2017 17:23\nMés en aquesta categoria: « Tàrrega trasllada la 5a Fira de la Cervesa Artesana a Can Colapi i n'amplia l'horari\tL'escola Alba de Tàrrega guanya el premi a la Millor iniciativa per a la promoció de la FP »\n15-06-2012 Llegit:6680 Tàrrega\n17-04-2013 Llegit:3460 Tàrrega\n11-04-2013 Llegit:3127 Tàrrega\n27-04-2013 Llegit:2983 Tàrrega\n17-07-2013 Llegit:2938 Tàrrega\n16-04-2013 Llegit:2692 Tàrrega\n17-11-2015 Llegit:2676 Tàrrega\n28-06-2013 Llegit:2646 Tàrrega\n10-06-2013 Llegit:2623 Tàrrega


Unió Europea – Interreg POCTEFA – XCN\nUnió Europea - Interreg POCTEFA\nL’objectiu general del projecte és implementar recomanacions de gestió forestal dirigides a propietaris, gestors d’espais naturals i administracions implicades basada en una millor caracterització dels ecosistemes d’alt valor ecològic i de la xarxa que garanteix la seva connectivitat.\nDefinir conjuntament entre totes les regions implicades en l’àmbit dels Pirineus els boscos d’alt valor ecològic i la seva connectivitat.\nContribuir a la millora de la gestió dels boscos d’alt valor ecològic i dels espais que els connecten, tot tenint en consideració un enfocament participatiu.\nRecomanar mesures de gestió forestal per als boscos d’alt valor ecològic i l’espai que els connecta basades en els estudis portats a terme en el projecte.\nIdentificar eines i mètodes econòmics que facilitin la gestió forestal dels boscos d’alt valor ecològic i l’espai que els connecta.\nIntegrar els resultats en les polítiques públiques d’ordenació forestal i l’enfortiment de la gestió participativa.\nIdentificar i caracteritzar els boscos d’alt valor ecològic i la xarxa que garanteix la seva connectivitat.\nGestionar els reservoris i la connectivitat ecològica.\nIntegrar els resultats en les polítiques públiques de planificació i enfortir la gestió concertada.\nMillorar la caracterització dels boscos d’alt valor ecològic i els espais que els connecten.\nImplementar estratègies d’intervenció coherent sobre aquests boscos i els espais que els connecten.\nMillorar la capacitat del territori per dotar-se d’estratègies compartides per a la gestió i protecció de la biodiversitat tot considerant els reptes vinculats als boscos d’alt valor ecològic i la xarxa que els connecta, vinculant-ho amb els marcs i pràctiques dels propietaris, els gestors i les institucions.\nEl 65% del projecte es beneficia del Fons Europeu de Desenvolupament Regional (FEDER) en el marc del programa Interreg V-A Espanya – França – Andorra (POCTEFA 2014-2020), i del cofinançament dels socis del projecte.


Notícies – Page 2 – Mercat Vell Sant Cugat\nDescobreix els Poke Bowls, el nou menjar de moda\nPosted by mercatvell on 17 September, 2019\nÉs probable que hagis sentit molt a parlar, o vist a les xarxes socials, el Poke Bowl, una amanida de peix cru servida tant com aperitiu o com a plat principal a la cuina hawaiana on un dels ingredients és el peix.\nEl Poke Bowl va néixer de la necessitat de menjar un plat fàcil i ràpid de preparar mentre continuaven treballant. Alguns el relacionen directament amb el sushi o una evolució seva, però és un plat molt més complet.\nPoke vol dir tallar en hawaià, i es refereix a trossos de peix cru marinat, habitualment tonyina, que després es col·loca sobre arròs i es complementa amb verdures, fruites i salses.\nUn poke clàssic conté sempre una base d’arròs, però a la peixateria d’ ElMercatVell també t’oferim altres opcions de base baixes en calories com la quinoa o la pasta, i una selecció de proteïnes per acompanyar crues o a la planxa com salmó, tonyina, tofu, cebiche de corbina, calamar, gambes o pollastre.\nLa verdura i la fruita aporten a aquest plat una combinació infinita de sabors al gust del client. El plat queda acabat amb una salsa, sovint fetes amb soja, wasabi i oli de sèsam.\nEls bowls són un plat lleuger, saborós i complet amb un alt valor nutricional. El peix ens aporta proteïnes i àcids greixos essencials; l’arròs conté hidrats de carboni, i la verdura i la fruita ens aporta fibra, vitamines i minerals. Aquest plat inclou a més alguns superaliments com les algues, el peix cru o les llavors, que ofereixen una gran quantitat de micronutrients. La quinoa, com a bona font de proteïnes, fibra i aminoàcids essencials, els Omega 3 del peix, o el calci, el ferro i el iode són alguns dels exemples.\nUn plat, el Poke Bowl, que resulta més saciable que altres plats cuinats, i que t’ajudarà a mantenir una dieta més sana, saludable i light durant tota la setmana. La seva combinació d’ingredients, quasi infinita, et permet menjar aquest plat cada dia cuidant la teva dieta.\nEls orígens de la pasta\nLa pasta és un dels aliments base de la dieta mediterrània, formant part dels àpats de moltes famílies.\nPerò sabies que el seu origen no es troba en Itàlia?\nAlguns descobridors li atribueixen el descobriment a Marco Polo, que va portar la pasta d’un dels seus viatges a la Xina al segle XIII. A diferència dels xinesos, els italians l’elaboraven amb farina de blat i no de mill, ja que a la Xina no hi havia cultius de blat.\nTots els diferents tipus de pasta conten una gran aportació de gluten, ja que facilita el seu assecament i emmagatzematge. Per això, la pasta fresca de elMercatVell és l’opció ideal per a tothom.\nEn aquest estat absorbeix millor el sabor de les salses, ensalades, carns o peixos amb les que pots acompanyar aquest aliment. La pasta fresca també es pot servir sola, amb un lleuger toc d’oli d’oliva o mantega amb parmesà. A més, després de la invasió musulmana del segle IX, s’han introduït condiments com la llimona, l’ametlla, el festuc o la figa als diferents plats.\nLa pasta és l’aliment ideal per les persones que realitzen molta activitat física, ja que els hidrats que conté són d’absorció lenta. També té fibra, que ajuda a la regulació del trànsit intestinal. Contràriament a les creences populars, no engreixa perquè conté pocs greixos. Però si és una gran font d’energia gràcies al seu gran contingut en hidrats de carboni.\nRaons per menjar peix\nSempre hem sentit a parlar dels grans beneficis del peix, però coneixes les raons per les quals menjar-ne?\nEl peix és un aliment apte per totes les edats, és fàcil de digerir i té molts nutrients. És ric en proteïnes, i a diferència de la carn, conté una font de greixos insaturats que ajuden a evitar malalties cardiovasculars. A més, el peix té minerals com fòsfor, potassi, sodi, calci, magnesi, ferro i iode, que és una gran font de vitamines del grup B, A i D.\nHi ha una oferta molt àmplia d’espècies, i al MercatVell podràs comprar i tastar el que peix que desitges. T’aconsellem consultar als nostres peixaters sobre la neteja i preparació de peixos que potser no coneixes. Els peixos “desconeguts” poden ser sovint més saborosos que els més comuns.\nEl peix és molt baix en calories, els blancs contenen aproximadament 80 calories per 100 grams i el peix blau i conté entre 120 i 200 calories per 100 grams. Si vols prevenir certes malalties, el peix pot ser el teu millor aliat. Protegeix el cor, gràcies a Omega-6 i els àcids EPA i DHA, de la família Omega-3. També té una acció antiinflamatòria i contribueix a prevenir el goll, una malaltia que es caracteritza per un creixement anormal de la glàndula tiroide. Enfortir els ossos també és una de les propietats del peix, ja que són una font alimentària de calci. Ajuden al creixement i desenvolupament dels ossos durant la infància, l’adolescència, l’embaràs i la lactància, ja que exigeixen una aportació proteica més alta que en altres etapes de la vida.\nLes diferències entre les carns vermelles i les blanques\nLa diferència principal entre la carn blanca i la carn vermella és la quantitat de sang i de greixos que contenen.\nNo tots els tipus de carn són iguals: la carn de cada animal es caracteritza per unes proteïnes diferents, i per tant, tenen un impacte diferent per al nostre organisme. En aquest sentit, els dos grans grups de carn que podem menjar són la carn vermella i la carn blanca.\nEls dos tipus són una excel·lent font de proteïnes, cosa que les fa imprescindibles per mantenir una dieta equilibrada. A més, ens aporten vitamines i minerals fonamentals per al nostre organisme. Aleshores, quina és la diferència entre carn vermella i blanca? Doncs l’element diferencial és la quantitat de greix i sang que te.\nLa carn vermella és la carn de vedella, bou i cavall i les vísceres. Aquestes carns tenen una quantitat molt més alta de ferro i greix, cosa que fa que siguin molt bones, però, que hàgim de limitar el seu consum, ja que una ingesta excessiva pot resultar perjudicial.\nPer aquest motiu, es recomana reduir el consum d’aquestes.\nLa resta de racions de carn que hem de menjar (3 o 4 a la setmana) ha de ser blanca, és a dir, pollastre, gall d’indi i conill, pel seu baix contingut en greix i purines, un element químic perjudicial per a l’organisme.\nI on queda la carn de porc o de xai? Doncs en funció de l’edat de l’animal i les seves condicions de vida, la carn pot ser o bé vermella o bé blanca. De tota manera, els experts no s’acaben de posar d’acord, i mentre alguns diuen que és vermella perquè es tracta com la carn de bestiar, l’Organització Mundial de la Salut (OMS, en anglès) ha afirmat que és carn blanca.\nLa carn és un element fonamental en la nostra dieta i no l’hem de deixar de banda. A ElMercatVell trobaràs una gran varietat de carns de primera qualitat. Visita la nostra carnisseria i descobreix quines carns són les millors per a la teva dieta.\nTOP 5 de fruites i verdures de primavera\nPosted by mercatvell on 28 February, 2019\nEl millor del canvi de la temporada és trobar-ne fruites i verdures fresques i noves que arriben amb la primavera. Vols saber quins?\nJust comença la temporada d’espàrrecs, un aliment baix en calories, amb una gran quantitat de vitamines, sobretot B1, B2, B6, A, C i E. A més té qualitats depuratives i antioxidants. L’espàrrec té un alt contingut en fibra, convertint-lo en un aliment saciant.\nLa segona verdura que entra al top 5 són les faves, un llegum peculiar, ja que es pot menjar crua quan està verda. Es poden cuinar de moltes maneres, fet que fa d’aquest llegum una gran aliada a la cuina durant la primavera.\nQuè més pots trobar al nostre MercatVell? Els espinacs també es colen en aquesta llista com a producte fresc i de qualitat a la primavera. Aquesta verdura, també coneguda com “l’or verd” té infinitat de propietats, de les quals en destaquem la provitamina A, una bona quantitat d’acid fòlic, i la clorofil·la, ideal per la prevenció del càncer.\nDe les fruites es colen en aquesta llista les cireres i els préssecs. Les primeres es comencen a recol·lectar a la primera i és l’únic fruit amb os que es cull abans de madurar. Els préssecs són rics en fibra, aigua i carotens. Ideal per dietes d’aprimament donada la seva quantitat d’aigua.\nPrepara un cebiche ideal per l’estiu\nPosted by mercatvell on 7 August, 2018\nUn plat típic de la cuina peruana, perfecte per combatre les altes temperatures de l’estiu.\nContinuar llegint “Prepara un cebiche ideal per l’estiu” →\nConsumir gelat sense abusos ens aporta diversos beneficis pel nostre cos i pel nostre benestar.\nContinuar llegint “Els 10 beneficis del gelat” →\n4 motius per venir a comprar al Mercat Vell\nPosted by mercatvell on 27 June, 2018\nEl ritme de vida accelerat fa que sovint ens sentim temptats a realitzar les compres en el supermercat, sense pensar en quins beneficis ens aporta anar a comprar als mercats. Al Mercat Vell trobaràs una gran varietat de productes i, sobretot, frescos, amb un sabor intens i plens de nutrients.\nContinuar llegint “4 motius per venir a comprar al Mercat Vell” →\nPer Nadal, vine al MercatVell!\nPosted by mercatvell on 11 December, 2017\nJa és Nadal i al MercatVell us esperem per fer les vostres compres o celebrar les festes sense haver de cuinar!\nContinuar llegint “Per Nadal, vine al MercatVell!” →


32 Coffee Hill & Resort Chiang Mai Tailàndia - Ofertes d'hotels amb els MILLORS DESCOMPTES EN LÍNIA\n195 Moo 4 T. Papae A. Maetang, Mae Taeng, Chiang Mai, Tailàndia, 50150 - Veure al mapa\nTé alguna pregunta per a 32 Coffee Hill & Resort?\nBarri Mae Taeng Mae Taeng Mae Taeng Mae Taeng Mae Taeng Mae Taeng Mae Taeng Hang Dong Mae Taeng Mae Rim\nOferint allotjaments de qualitat al les escapades romàntiques, l'oci familiar, els paisatges districte de Chiang Mai, 32 Coffee Hill & Resort és una selecció popular tant per oci com per negoci. El centre de la ciutat és només a 65. Km i l'aeroport és només a 60 minuts. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix 32 Coffee Hill & Resort asseguren una estada plaentera als seus clients. L'hotel ofereix Wi-Fi gratuït en totes les habitacions, magatzem d'equipatge, Zones públiques amb Wi-Fi, aparcament de cotxes, servei d'habitacions per garantir el més gran comfort possible als seus clients.\nL'hotel compta amb 8 precioses habitacions, i totes inclouen televisió de pantalla plana, accés a internet (sense fils), connexió sense fils a internet (cortesia), banyera hidromassatge, habitacions per a no fumadors. Jardí de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, 32 Coffee Hill & Resort no troba competidors en cap categoria.\nDistància des del centre de la ciutat: 65. Km\nTots els tipus de viatgers (41) Viatger de Negocis (1) Parelles (21) Viatgers en solitari (1) Famílies amb infants petits (9) Famílies amb infants grans (5) Grups (4)\n32 Coffee Hill”\nquiet, clean, in the wood\nNice place , quite , ”\nnice coffee, good location , good staff


Pòrtic Helena Vidal | Associació d'Escriptors en Llengua Catalana\nHelena Vidal (Moscou, URSS, 1946) és traductora i autora de diversos estudis sobre la llengua i la literatura russes.\nFilla de mestres republicans exiliats. Estudia Filologia espanyola a la Universitat de Barcelona, que compagina amb estudis de Filologia russa a Aix-en-Provence i a Moscou. Exerceix de professora de llengua i literatura russes a la Universitat de Barcelona des de 1978 fins a 2009. S'especialitza en l'àmbit de la didàctica de llengües en general i del rus en particular.\nCompagina el seu treball universitari amb el de traducció d'obres dels grans autors russos. L'any 2012 rep el Premi de la Crítica de Serra d'Or per la traducció d'Armènia en prosa i en vers d'Óssip Mandelstam. També té publicats articles i pròlegs sobre literatura russa i manuals per a l'aprenentatge del rus.\nFotografia inicial: © Ana Portnoy. Fotografies de la biografia de l'arxiu familiar de l'autora (RAMIONET LLOVERAS, Enric: August Vidal entre Llagostera i Moscou. Llagostera: Ajuntament de Llagostera, 2011).


Trobada de delegats de joventut de Catalunya i consiliaris del MCECC\nEls dies 10 i 11 de juny els delegats diocesans de pastoral de Joventut de les diòcesis amb seu a Catalunya acompanyats de Mons. Sergi Gordo, bisbe auxiliar de Barcelona i encarregat d’aquest àmbit pastoral a la Conferència Episcopal Tarraconense, han celebrat la reunió de final de curs a la Casa de Sant Josep de Vinyols i els Arcs (Germans de les Escoles Cristianes - Cambrils). En aquesta trobada també hi han participat els consiliaris i animadors de la fe del Moviment de Centres d’Esplais Cristians Catalans (MCECC).\nCom a activitats destacades el curs vinent hi haurà un pelegrinatge jove des de Manresa a Montserrat, el dies 25 i 26 d’abril, i la jornada d’animadors de joves tindrà lloc el 8 de febrer a Manresa, a la diòcesi de Sant Feliu de Llobregat. També, en breu, s’activarà la nova pàgina web del Secretariat Interdiocesà de Joventut (SIJ) que portarà per nom Església jove.


EDUCACIÓ FÍSICA, ESCOLA SON JUNY: de maig 2015\nENTRAM DINS LA RECTA FINAL!\nAquests dies entram dins la recta final del curs 2014-15. És hora de fer el darrer esprint, el darrer esforç i donar tot el que ens queda per entrar a meta amb èxit.\nEncara ens queden molts de moments d'esforç, d'aprenentatge, de divertiment, d'amistat, d'alegria, d'esbarjo, ...\nLes darreres unitats didàctiques programades per aquest trimestre sempre són molt esperades per tots els alumnes.\nAmb els alumnes més grans aquesta setmana hem acabat la U.D. de jocs amb raquetes. Ha estat molt interessant. Hem acabat fent mini-campionats de bàdminton, tant individuals com de dobles. Com sabeu el bàdminton és un esport ràpid i molt divertit. Al principi costa una mica acostumar-se a calcular la trajectòria de la caiguda del volant, però a mesura que practiques el vas dominant.\nActivitats amb paracaigudes, ÈXIT SEGUR !!!!!!\nLA CLASSE DE LES TORTUGUES. ENHORABONA EQUIP!!!!!!!!!!!\nEls alumnes de 3r uns fans d'aquest esport.\nLa pròxima unitat didàctica a desenvolupar són els jocs i esports alternatius, entre ells hi ha els jocs amb paracaigudes, el pitxi, el floorball, l'ultimate frisbee, malabars i altres material alternatius.\nenmig d'aquest tema ferem unes jornades d'educació viària, durant els dies 9 i 10 de juny.\nEls paracaigudes és un material que ens permet gaudir d'una activitat recreativa, a l'escola en tenim dos, un per fer jocs i l'altre és un paracaigudes de verita, aquest material ens ajuda a realitzar activitats de cooperació i col·laboració.\nActivitats amb paracaigudes, una de les activitats més engrescadores per tots els alumnes.\nPsicomotricitat. El racó de la piscina.\nA continuació podeu veure unes quantes fotografies dels jocs que hem amb els paracaigudes.\nEl racó de les espatlleres, de l'hamaca, la corda, la rampa, ...\nEls alumnes de 3r. uns fans del bàdminton.\nPRÒXIMAMENT MÉS INSTANTÀNIES !!!!!\nAIXÒ ÉS MEL !!!!!!\nBON CAP DE SETMANA !!!!!!!!!!!!!!!!!!!!!!\nPublicat per Cati Bauzà a 5:02 Cap comentari:\nEtiquetes de comentaris: 14-15 RECTA FINAL\nCom molt bé sabeu, l'atletisme és un esport molt complet, que comprèn diverses proves classificades en tres grans grups: les curses, els salts i els llançaments.\nAquestes setmanes treballam aquesta unitat, l'atletisme. Adaptam les distàncies, les alçades i els materials a l'etapa de desenvolupament dels alumnes amb l'objectiu que ells mateixos valorin les pròpies possibilitats i limitacions, com a punt de partida d'un augment de la confiança amb ells mateixos, també valoram l'actitud i acceptació de les capacitats dels companys.\nSi ens és possible volem organitzar una JORNADA ATLÈTICA, però per això necessitam tenir uns atletes ben preparats i unes instal.lacions en condicions, és aquí on tenim el problema.\nEl camp de futbol seria idoni per dur a terme aquesta jornada lúdica, però consideram que no està en condicions per practicar-hi cap activitat, hi podem trobar ferralla, fems i sobretot l'accés al camp és prou perillosa.\nA diferents consells escolars s'ha plantejat la necessitat de posar una reixa a les escales que accedeixen al camp de futbol per protegir i mantenir la seguretat dels infants i també s'ha fet saber a l'ajuntament, però a hores d'ara encara no està posada, per tant haurem d'ajornar aquesta atractiva jornada fins que les condicions siguin les òptimes, des d'aquí demanam ajuda a les institucions i també a les famílies.\nCom podeu veure aquí s'acaba la reixa\nHi ha un desnivell molt pronunciat.\nPRECAUCIÓ! Uns dels objectius més importants.\nEsperam que entre tots poguem aconseguir una seguretat màxima pels nostres infants i poder gaudí de tot l'entorn de la nostra escola, que recordam una vegada més que és un privilegi tenir una escola situada enmig de la natura.\nPublicat per Cati Bauzà a 6:37 Cap comentari:\nEtiquetes de comentaris: 14-15 ATLETISME


Résidence CGH & SPA Lodge Hemera en La Rosière, informació i reserves | Esquiades\nLa Résidence CGH & SPA Lodge Hemera 4 * està situada al centre de la ciutat de li Hemera, a prop de l'estació de tren del municipi. Ofereix una situació excepcional al cor de l'estació de La Rosière, a pocs minuts de totes les comoditats de l'estació d'esquí. La residència amb orientació a al sud compta amb unes vistes de 180º sobre la vall de Tarentaise i sobre el domini de Les Arcs.\nA cada apartament podreu trobar els següents serveis:\nApartament 4 persones (1 habitació) (35 - 40m 2): 1 habitació amb 2 llits individuals\nApartament a 6 persones (2 habitacions) (50 - 65 m 2): 1 habitació amb un llit doble + 1 habitació amb 2 llits separats. Amb bany extra (alguns apartaments són dúplex)\nApartament a 8 persones (3 habitacions) (70 - 80 m 2): 1 habitació amb un llit doble + 2 habitacions amb 2 llits individuals. Amb 2 cambres de bany extra. (Alguns apartaments són dúplex)\nDuplex a 10 persones (4 habitacions) (sobre 100 m 2): 2 habitacions amb un llit doble + 2 habitacions amb 2 llits individuals. Amb 2 cambres de bany extra.\nTambé s'haurà d'abonar a l'arribada la Taxa d'estada de govern francès que és de 1.5 € per nit i persona major de 13 anys.\nEntrada l'SPA i fitness de el Centre Ô des cimes, Spa d'Altitude\n1 accés wifi per l'apartament +1 accés wifi a les zones comunes. (Possibilitat de contractar més accessos abonant un suplement per a diversos dispositius).\nServei de massatges, tractaments facials, tractaments cos al Centre Ô des Cimes, Spa altitud de les residdencias CGH Telemark i Nevada.\nAparcament cobert 60 € per setmana.\nMascotes, 65 € per estada\nEn el cas de sol·licitar una modificació de la reserva dins dels 30 dies abans de la data d'inici de el viatge, l'allotjament procedeix a facturar un import en concepte a costos d'anul·lació. Per tant, qualsevol modificació queda subjecta als costos que el proveïdor de serveis consideri oportuns.\nFiança per apartament: 400€\nPack de tovalloles extres (1 de mans i 1 de dutxa): 10€ per kit\nAparcament interior de pagament: 65 € / setmana (o bé 13 € / nit per a estades inferiors a 7 nits)\nOfertes Résidence CGH & SPA Lodge Hemera


Preguntes més freqüents sobre la COVID-19. Canal Salut\nSi tinc COVID-19 m’haig d’aïllar? Quants dies m’hauria de quedar a casa?\nNo us heu d’aïllar obligatòriament. Però sí es recomana que us quedeu a casa fins que en desapareguin els símptomes i, si podeu, feu teletreball. És important que eviteu el contacte amb persones vulnerables, perquè la COVID-19 pot agreujar els seus problemes de salut previs. Això no és diferent al què hauríem de fer en cas de patir símptomes de qualsevol altra malaltia respiratòria.\nSi tinc COVID-19, haig d’avisar els meus contactes estrets?\nÉs important que aviseu els contactes estrets que tinguin alguna circumstància de vulnerabilitat. Consulteu la pàgina Persones vulnerables per saber quines són aquestes malalties. Si us han fet una prova diagnòstica en un laboratori homologat o al sistema de salut, rebreu un SMS que us permetrà identificar els vostres contactes estrets amb el telèfon mòbil.\nSi tinc COVID-19 puc anar a treballar?\nEncara que us trobeu bé o no tingueu símptomes, es recomana el teletreball fins que els símptomes desapareguin. També que eviteu el contacte amb persones vulnerables i la participació en esdeveniments multitudinaris. També cal que extremeu les mesures de protecció individual, reduir les interaccions socials al màxim possible i utilitzar constantment la mascareta.\nSi tinc COVID-19 puc anar a un concert?\nEncara que us trobeu bé o no tingueu símptomes, us recomanem que eviteu participar en esdeveniments multitudinaris.\nSi tinc COVID-19 puc anar al gimnàs?\nEncara que us trobeu bé o no tingueu símptomes, us recomanem que us quedeu a casa fins que desapareguin els símptomes, que utilitzeu la mascareta constantment, que reduïu les interaccions socials al màxim possible i que eviteu participar en esdeveniments multitudinaris.\nSi tinc COVID-19, puc viatjar?\nPer viatjar fora de l’Estat espanyol, heu de consultar les condicions d’entrada que exigeix cada país. Igualment, la recomanació és que no ho feu i que us quedeu a casa fins que els símptomes desapareguin.\nSi el meu fill té COVID-19, pot anar a l’escola?\nEncara que es trobi bé, o no tingui símptomes, la recomanació és que es quedi a casa i, si pot, segueixi les classes virtualment.\nSi el meu fill té COVID-19, quants dies s’hauria de quedar a casa?\nLa recomanació és romandre al domicili fins que els símptomes desapareguin.\nSi el meu fill té COVID-19, haig d’avisar el professional de pediatria i l’escola?\nNo és obligatori avisar ni l’escola ni el vostre metge o metgessa. Si es troba pitjor i necessiteu contactar el professional sanitari, com sempre, podeu posar-vos en contacte amb el vostre centre d’atenció primària.\nSi tinc COVID-19 i tinc dubtes sobre què haig de fer, a qui em puc adreçar?\nPodeu consultar el Canal Salut – COVID-19 o contactar amb el vostre centre d’atenció primària o el 061.\nSi tinc COVID-19 i els símptomes empitjoren, què he de fer?\nPoseu-vos en contacte amb el vostre centre d’atenció primària. Si empitjoren el cap de setmana, podeu dirigir-vos al CUAP més proper. També podeu trucar el 061 o, en cas d’emergència vital, el 112.\nSi m’he fet una prova diagnòstica a casa amb resultat positiu de COVID-19, puc anar al CAP a fer-me una prova?\nJa no es fa la identificació activa dels casos confirmats ni dels contactes. Per tant, la recomanació és la mateixa que en qualsevol altra malaltia respiratòria: quedar-vos a casa fins que en desapareguin els símptomes, evitar el contacte amb persones vulnerables, utilitzar mascareta constantment, no assistir a esdeveniments multitudinaris i evitar les interaccions socials al màxim. Tampoc cal que notifiqueu el positiu al sistema de salut.\nÉs recomanable seguir fent TAR als domicilis?\nAquesta pràctica ja no és necessària perquè les recomanacions sobre què cal fer són les mateixes, tant si esteu passant una infecció per la COVID-19 com si teniu qualsevol altra malaltia respiratòria.\nSi em faig un TAR a casa i és positiu, haig d’avisar el CAP?\nNo, ja no és necessari notificar el positiu al sistema de salut.\nSi tinc COVID-19 puc demanar-me la baixa mèdica?\nSí, però només sota criteri mèdic. Si us trobeu malament, poseu-vos en contacte amb el centre d’atenció primària per programar una consulta o una atenció d’urgència.\nSi tinc 64 anys, visc a casa i no tinc cap problema de salut, se'm considera població vulnerable?\nSí. L’evidència científica demostra que la població més gran de 60 anys té més risc de patir una COVID-19 greu. Tot i això, no ha de ser obligatòriament el vostre cas, especialment si heu rebut la pauta completa de la vacuna més la dosi de record. Si teniu la COVID-19 i us trobeu bé, només cal que seguiu les recomanacions que es fan a la població en general.\nSi soc contacte estret d’un positiu, m’haig d’aïllar?\nNo. Malgrat això, durant els 10 dies posteriors a la darrera exposició heu d'extremar les precaucions i reduir tant com es pugui les interaccions socials, utilitzar constantment la mascareta i evitar el contacte amb persones vulnerables.\nSi soc contacte estret d’un positiu, puc anar a un concert o a un gimnàs?\nNo és recomanable. Durant els 10 dies posteriors a la darrera exposició heu d'extremar les precaucions i reduir tant com es pugui les interaccions socials, utilitzar constantment la mascareta i evitar el contacte amb persones vulnerables.\nSi soc contacte estret d’un positiu, puc veure persones vulnerables?\nNo és recomanable. Durant els 10 dies posteriors a la darrera exposició heu d’evitar el contacte amb persones vulnerables.\nSi soc contacte estret d’un positiu, puc viatjar?\nData d'actualització: 31.03.2022


| dissabte, 23 de maig del 2015, a les 09.04\nPot semblar la visita a un museu però no ho és. Almenys, no com els que coneixem fins ara. Es tracta de la joieria Orquídea, especialitzada en perles de Mallorca, i amb un espai dedicat únicament a l'exposició. Fa gairebé un any que els fundadors van decidir portar aquest nou concepte de botiga a la ciutat. SÒNIA AGUILAR, encarregada d'Orquídea "En lloc d'emportar-se un record d'Espanya s'emporta informació. Com es fan les perles, com és la nostra història..." "Hem après com es fa una perla i és un ambient molt bonic i acollidor." La demostració de com es feia una perla antigament és una altra dels atractius de l'experiència. Segons els propietaris, reben prop de 150 visitants al dia en temporada alta. Uns carrers més avall, hi ha el Museu Gastronòmic, en marxa des de setembre. Aquí es fan vermuts amb degustació i també s'hi poden comprar els productes, que, per cert, són tots d'origen català. CRISTINA MARIN, directora gerent del Museu Gastronòmic "Volem oferir experiència. Impartim activitats però que el client aprengui coses que desconeixia i venir a gaudir de la gastronomia catalana. Poden trobar vins, formatges. Preus raonables i honestos." Tot i disposar d'un espai d'exposició, també han de tenir les llicències corresponents per poder vendre com a botiga.\nEl fenomen no és nou, si bé són pocs els precedents. A la part baixa de la Rambla, on fins fa uns anys dominaven encara els sex-shops, n’hi va haver un, al número 17, que oferia la possibilitat d’entrar-hi i descobrir tota una gamma de productes picants diferenciats de la resta, col·locats com si d’una exposició permanent es tractés, que no estaven a la venda. Avui l’establiment ja no hi és (més amunt s’hi ha consolidat, renovat, el Museu de l’Eròtica), però el passeig més universal de la ciutat continua sent un aparador perfecte per captar l’atenció dels turistes, i el bon menjar hi té un paper important.\nDes de fa una mica més d’un any, el Palau Nou de la Rambla acull el Jamón Experience, un espai divulgatiu -així l’anomenen- de 2.000 metres quadrats que convida els visitants a participar en tasts i degustacions, però que va molt més enllà: inclou també audiovisuals per donar a conèixer tant la història del pernil -producte gurmet per excel·lència que l’empresari Enrique Tomás ha contribuït a posar en un pedestal- com el seu procés d’elaboració. És una botiga museu, un nou concepte d’establiment que s’està imposant a Barcelona i que té sobretot un barri en el punt de mira: la Sagrada Família.\nLa presència massiva de turistes, dins i fora la basílica, ha canviat per complet el mapa comercial d’aquesta zona. Macrobotigues de records i tavernes “típiques” ocupen la majoria de baixos, i grans companyies tant estrangeres (Starbucks, Costa Coffee) com espanyoles (Lladró, Majorica) s’hi han fet un lloc. El Barça, com no podia ser d’una altra manera, també ha volgut ser-hi present amb una gran superfície -actualment tancada per reformes- davant la façana de la Glòria (Mallorca, 406), que repassa la trajectòria dels jugadors culers que han fet més fortuna. Se n’hi exhibeixen les samarretes i, a la planta superior, una mostra sobre el passat del club blaugrana -amb textos explicatius i objectes diversos- per a la qual no es disposava de la llicència pertinent, i això va dur l’Ajuntament a precintar-la temporalment.\nL’alta joieria mallorquina suma últimament un nou inquilí prop del temple. L’Orquídea (The Pearl Museum) va aterrar-hi l’estiu passat, per voluntat del besnét del fundador, i no s’està de res: ha llogat un local immens (una antiga fàbrica-taller de bombes d’aigua) al carrer de Provença (núm. 467) i ha arribat a acords amb agències de viatges que li faciliten grups de turistes disposats a gratar-se la butxaca. “Només compra qui vol”, puntualitza Sònia Aguilar, l’encarregada, “però tothom s’endú almenys una experiència”. Es refereix a rebre una dissertació sobre els orígens de l’empresa mentre es recorre un ample passadís ple de panells que condueix fins al que pròpiament ja és la “boutique”. Allà també s’assisteix a una demostració “in situ” sobre com s’elaboren les perles orgàniques a partir d’un cristall anomenat opalina, procedent de les mines d’Alemanya, que es recobreix amb quanina, feta amb escates de peix. L’última parada és un conjunt de vitrines que contenen la “crème de la crème”: perles cultivades, extretes directament de les ostres, com ara les negres de Tahití; cadenes d’or, perles naturals australianes o collarets amb diamants no inferiors a 30.000 €.\nLa clau, per a moltes empreses, és disposar d’un gran espai que permeti fer realitat una proposta multidisplicinària com aquesta. Però tan sols unes poques se’l poden permetre a tocar de l’obra mestra de Gaudí. Emprenedors com la Cristina Marín han hagut d’optar, doncs, per indrets un pèl més allunyats. Però el propòsit és el mateix. Ella té 31 anys, és enginyera química i desitjava fer alguna cosa pel seu compte, vinculada a allò que més l’apassiona: la cuina catalana. Va formar-se a Barcelona Activa i en va sortir amb un certificat de viabilitat que un banc va veure amb bons ulls. El seu negoci (Diagonal, 322), obert al setembre, té un nom que ho diu tot: Museu Gastronòmic. Està molt orientat als turistes. Però que no es malinterpreti: “Venc autenticitat, vull que la gent s’endugui una idea clara de la qualitat i complexitat del que s’està fent aquí”.\nQui ve i demana sangria (n’hi ha que ho fan) “marxa satisfet i informat”, i probablement amb un Priorat sota el braç. Mitjançant una sèrie de plafons , el lector queda assabentat de per què tenim els vins, embotits, formatges, anxoves i torrons que tenim. Per no parlar de melmelades, galetes, xocolates i cava. El colofó pot ser un gran banquet a l’aula de degustació, obert també a la població local, una clientela potencial a qui la Cristina no gira l’esquena.\nAquesta distància física que separa la seva botiga museu de les multituds que s’amunteguen per admirar la Sagrada Família, la resolen en un altre establiment amb una repartidora de “flyers”. Militaria (València, 430) és l’últim comerç que s’ha afegit aquest nou concepte a l’alça. Amb una variant, el col·leccionisme, molt estès igualment al barri (Cavall de Ferro, Jordi Rubio Miniaturisme Militar o Can Tonet, destí ineludible per als tintinaires).\n— botigues — museus\n150 intel·lectuals demanen no instrumentalitzar els centres culturals barcelonins\nMés de 150 intel·lectuals reclamen la “democratització” de les institucions culturals barcelonines\n“Molt d’interès” per dirigir el MACBA, segons el seu gerent\nLa nit dels museus continua amb jornades de portes obertes fins dilluns


Més del 40% de les famílies té dificultats per arribar a final de mes - FÒRUM.ad\nMés del 40% de les famílies té dificultats per arribar a final de mes\nOn: 07/06/16 15:00\nLa percepció dels ciutadans sobre la situació econòmica d’Andorra millora per quart any consecutiu. Però curiosament, les dades del Centre de Recerca Sociològica mostren com hi ha un lleuger augment del nombre d’enquestats que pateixen dificultats per arribar a final de mes. El cas BPA a penes ha tingut incidència en els resultats de l’Observatori d’Andorra.\nLa gent té una percepció millor que l’any passat pel que fa a la situació econòmica del país, en canvi, hi ha més famílies amb problemes per arribar a final de mes. Sembla una contradicció, però, segons el responsable del CRES, Joan Micó, el fenomen té una explicació senzilla.\nMalgrat que hi hagi persones amb més dificultats per quadrar els comptes de casa, la situació general sembla haver millorat respecte dels pitjors anys de crisi. Per tant, els enquestats tendeixen a ser més optimistes, independentment de la situació personal. El director del CRES, Joan Micó, explica que veuen “que hi ha un conjunt de població que objectivament diu que la seva situació no és bona, és dolenta o molt dolenta” però, al mateix temps, valoren “la relació amb el conjunt”.\nL’Observatori d’Andorra del primer semestre del 2016 també mostra com la crisi de BPA, malgrat el rebombori generat, pràcticament no ha tingut incidència en els resultats de l’enquesta.\nEl CRES preguntarà sobre l’afer BPA, probablement, durant la segona meitat de l’any, un cop es resolgui del tot.\nPrevious Post: La Seu instal·larà una central tèrmica de biomassa\nNext Post: El PS demana al Govern un “balanç” del primer any del reglament de baixes mèdiques de la CASS


Zerozerozero, de Roberto Saviano | Nosaltresllegim\n← Barcelona no existeix, de David Castillo La cinquena planta, de Manuel Baixauli →\n5 pensaments a “Zerozerozero, de Roberto Saviano”\nPau 7 de març de 2014 a les 13:27\nEp, nois, en Pau a l’aparato. Aprofito l’avinentesa, ja que sou els primers, que jo sàpiga, de ressenyar aquest llibre tan especial, per fer un suggeriment: no valdria la pena incloure a la fitxa del llibre el nom del traductor/a? I no em refereixo a aquest, que és meu, ans a totes les traduccions. Al capdavall, les paraules que llegirà el lector no les ha escrites pas la persona que figura com a autor sinó, paradoxalment, una altra que no surt per enlloc (i si us ho dic a vosaltres és perquè em mereixeu prou confiança, ja ho sabeu). Merci.\nNosaltresllegim.cat 10 de març de 2014 a les 12:06\nBen trobat, Pau! Tens raó… Segurament a la fitxa, en el cas dels llibres traduïts -ja saps que ressenyem molts llibres escrits originalment en català-, hi haurem d’introduir aquest apartat.\nIntentarem posar-hi més atenció perquè la feina que feu el col·lectiu de traductors mereix aquesta atenció.\nMoltes gràcies per l’observació i el comentari i esperem que segueixis gaudint del Nosaltresllegim.\nPer cert, què t’ha semblat el llibre i la ressenya? 🙂\nPau 10 de març de 2014 a les 13:15\nBé, la ressenya molt bé. Estic d’acord que és un text molt canyero, i que fins i tot quan el tema no t’interessa especialment o t’agafa lluny es fa llegir igualment, perquè és colpidor. També és veritat que l’estil d’en Saviano és una mica peculiar, per aquesta diguem-ne literaturització que fa del reportatge periodístic; de fet, crec que en això rau bona part de l’èxit que té, tot i que és veritat que hi ha gent a qui li costa. És el preu que ha de pagar, suposo, tothom que vol tenir una veu personal.\nLluís Emili 10 de març de 2014 a les 16:23\nMolt i molt d’acord amb que cal fer esment del traductor a la fitxa i subratllar-ho a les ressenyes quan és tan notable com el Pau en les novel·les de Camilleri, per exemple. El llibre de Saviano encara no l’he llegit. Quan ho faci ja us en faré cinc cèntims.\nSònia 24 d'abril de 2014 a les 11:15\nNo puc parlar d’en Saviano ja que, tot i que tenia noticia del llibre sobre la màfia, no em devia atreure prou.\nCrec que a partir d’aquest comentari el buscaré i serà a la meva llista de pendents (en aquests moments, molt llarga)\nTambé dir-vos que estic d’acord en que no es dona prou rellevància als traductors que fan tan bona feina com la d’en Pau Vidal. Gràcies, moltes gràcies Pau, per les fantàstiques estones passades amb les teves traduccions d’en Camilleri, són impagables, sobre tot les de l’entranyable Catarella.


Torna a pujar la producció de llet abans de la desaparició de les quotes – Girona A cop de post\nTorna a pujar la producció de llet abans de la desaparició de les quotes\n16/03/2015 ~ Raül Muxach\nLa producció de llet va tornar a créixer a comarques de Girona el 2014. L’increment va ser de gairebé un 5%. A partir del mes vinent comencen a desaparèixer les quotes lleteres que han estat regulant el mercat europeu els últims anys i això vol dir que els ramaders podran produir tota la llet que siguin capaços de vendre.\nEl 2014 es van enviar a la indústria gairebé 247.304 tones de llet, un 4’8% més que l’any anterior, un 15% més que el 2010 i un 25% més que el 2007.\nEl responsable del sector lleter d’Unió de Pagesos a comarques de Girona, Marc Xifra, diu que aquest augment es deu a una suma de factors; les explotacions lleteres s’estan redimensionant i creixent, la gent jove que està agafant el relleu “treballa molt professional” i “ha estat un bon any”.\nLa situació no preveu que canviï quan d’aquí a quinze dies les quotes lleteres -que fixen el topall màxim de producció de llet- desapareguin: “de limitacions n’hi seguirà havent, com les dejeccions ramaderes o la quantitat de terra que s’ha de tenir en funció del nombre de caps i n’apareixerà una de nova; els acords amb la indústria per pactar quanta llet podrem produir”. “A partir d’ara –recalca- abans d’ampliar el negoci hauràs de tenir molt clar que aquella llet te la compraran”.\nAquests pactes amb la indústria en teoria han de permetre que el productor rebi més per cada litre de llet, que aquest 2014 ha fregat els 37 cèntims.\nAra mateix hi ha gairebé 100 vaques de mitjana per explotació a la demarcació de Girona (cada cop queden menys explotacions petites) i, segons l’últim cens, hi ha gairebé 32.847 vaques dedicades a la producció de llet.\nPosted in Agricultura\tGironaLletquotesVaquesXifra\n‹ PreviousGirona 2 Albacete 2 | Un punt i gràcies… moltes gràcies\nNext ›El camí de ronda de la Costa Brava ja es pot regalar\nOne thought on “Torna a pujar la producció de llet abans de la desaparició de les quotes”


L'anunci "La paraula 'definitiu' era primordial" Presos "L'acostament dels presos s'ha de fer, ho diu la llei" Víctimes "A mi ja no em representa ningú"\nSARA GONZÁLEZ 22/10/2011 00:00\n260x366 Una entrada a l'Hipercor de l'Avinguda Meridiana ahir a la tarda, un dia després de l'anunci d'ETA de cessament de la violència. / JORDI PIZARRO Una entrada a l'Hipercor de l'Avinguda Meridiana ahir a la tarda, un dia després de l'anunci d'ETA de cessament de la violència. / JORDI PIZARRO\nRobert Manrique estava a tan sols tres metres per sobre del Ford Sierra carregat amb 30 quilos d'amonal i 100 litres de gasolina que ETA va fer esclatar a Hipercor a les 16.12 hores del 19 de juny del 1987. Treballava a la carnisseria del supermercat. Van morir 21 persones i 45 van resultar ferides. Manrique va patir cremades greus i va quedar marcat de per vida. L'anunci del cessament de la lluita armada d'ETA ha marcat un punt d'inflexió en aquests gairebé 25 anys en què s'ha dedicat a donar veu i assessorar les víctimes. Està convençut que ja no hi ha marxa enrere i espera poder reunir-se ambels etarres que van cometrel'atemptat a Barcelona. D'ells espera un perquè i una disculpa.\nCessament definitiu de la violència. És suficient?\nSí, és suficient. Per fer noves passes la parauladefinitiuera primordial. Perquè ara sí que el procés de pau és irreversible. La lectura s'ha de fer en positiu: quants atemptats haurà evitat el comunicat del dijous! Qui no entengui això és que no entén l'horror del terrorisme. És evident que gent que fa més de 50 anys que mata no es dissoldrà i entregarà les armes de cop.\nQuè va sentir, com a víctima, quan va veure el comunicat?\nQue per fi qualsevol ciutadà podrà passejar per l'Estat sense tenir por de patir un atemptat. Marca un abans i un després en la història del país. No vaig dormir en tota la nit. Vaig rebre 173 trucades i em queden més de 602 missatges per llegir. A les dues de la matinada em vaig reunir amb el meu fill Joel davant d'Hipercor i ens vam abraçar plorant d'alegria.\nCom valora el paper que ha tingut l'esquerra abertzale en el procés?\nPer mi és clau qualsevol persona que hagi convençut un assassí que no mati. Esclar que l'esquerra abertzale ha pressionat l'ETA política perquè s'imposi i mani sobre l'ETA pistolera.\nLi preocupa un bon resultat dels abertzales a les eleccions?\nPer què? Ens agradi més o menys el resultat, això és una democràcia.\nRosa Lluch, filla d'Ernest Lluch, va dir a l'ARA que les víctimes han de ser generoses.\nJo també ho crec. Tot i que, de fet,ja ho hem estat. Perquè, excepte aquells que reclamen venjança, la resta hem après a viure amb el que ha passat. Això sí, que la generositat acabi on comença la llei.\nI com es pren la petició d'apropament dels presos?\nL'acostament dels presos s'ha de fer perquè ho diu la llei. A mi m'és igual sempre que estiguin a la presó en les condicions que estableix la legislació. Em dol molt veure alguns representants de víctimes del terrorisme demanant a un hipotètic futur govern del PP que no apropi els etarres. Jo espero que el PP o qui sigui que governi compleixi la llei.\nHi ha associacions de víctimes que no ho veuen així. Vostè va sortir escaldat de l'AVT...\nA mi ja no em representa ningú. Hi ha gent que no ha patit el dolor del terrorisme i està a les associacions i gent que imposa les seves idees sense consultar la majoria de víctimes. Jo no milito en cap partit i a mi ningú em diu què haig de dir i què no. Al meu entendre, el paper de les associacions és assessorar i atendre les víctimes. Els polítics i els jutges ja faran la seva feina. Vaig deixar la presidència de l'ACVOT el 2009, però encara hi sóc, és com la meva criatura. Però m'estic plantejant moltes coses. Són ja 25 anys implicat en això i l'anunci d'ETA marca un abans i un després.\nEstà disposat a parlar cara a cara amb els etarres?\nJo ja he tingut converses amb gent d'ETA. Però ara vull fer-ho, quan sigui, amb els autors de l'atemptat d'Hipercor, no amb qualsevol.\nI què n'espera d'aquesta trobada?\nEspero que Troitiño, Caride, Ernaga i Gallastegi m'expliquin per què ho van fer i em demanin perdó.\nMalgrat tot, deu ser inevitable pensar en l'atemptat quan passa per davant d'Hipercor.\nÉs inevitable recordar-ho. A més, el meu fill viu a tres illes d'aquí. No hi he deixat d'anar, encara tinc amics allà. I sempre penso que tant de bo hagués estat l'últim atemptat. Desgraciadament no va ser així.


Dones robòtiques: el sexe que s’encén… i s’apaga\nEl debat està obert: ¿són una solució a la soledat o una nova forma de cosificar les dones?\nBARCELONAEl terra de l’habitació resplendeix com un mantell de purpurina. El colador de la persiana ha deixat que es filtressin els primers rajos del sol matinal. I aquesta lluminària aixeca unes altres persianes, les dels ulls humans. Una persona es desperta, renovada, després d’una nit de sexe efervescent. Aixeca els llençols i al seu costat jau el robot que li ha donat plaer. L’escena podria emmarcar-se en la ciència-ficció que tant ha narrat relacions íntimes amb màquines. Des des llibres, com la novel·la 'Jo, robot', d’Isaac Asimov als anys 50, fins a la gran i la petita pantalla, amb pel·lícules com 'Blade runner' o la sèrie 'Futurama' i tantes altres històries se n’han fet ressò. Però aquesta també podria ser aviat una escena real.\nLa robosexualitat, o el fet de tenir plaer sexual amb una màquina humanoide, es dibuixa a l’horitzó. A França, una noia anomenada Lily assegura que està modificant el seu robot per convertir-lo en el seu company. La història no és nova i per a alguns no és més que una evolució del sexe amb nines de plàstic o de silicona, també controvertit. Amb l’etiqueta #idollators, les xarxes socials recullen històries de persones –habitualment homes– que s’ho munten amb dones de silicona. És el cas d’un nord-americà que es fa dir Davecat i que conviu amb dues nines a les quals considera la seva dona i la seva amant. Tant el cas de les nines com el dels robots sexuals aixequen polseguera, i mentre la indústria i alguns experts defensen i normalitzen el sexe amb robots, grups feministes i altres professionals vaticinen que comportarà importants problemes ètics i socials. Entre ells, apunten l’auge de la misogínia i l’androfòbia, més dificultat per a les relacions humanes i una normalització de la violència envers les dones.\nUna nina de silicona, un altre ítem sexual que genera molta controvèrsia Getty\nLes pornorobots, a l’horitzó\nLa sexòloga i terapeuta de parella Sílvia Catalán ho té clar: “La robosexualitat hauria de ser un complement a la sexualitat anomenada tradicional, no hauria d’estar dissenyada per ser un estil de vida”. Aquesta professional assenyala casos en què el plaer amb una màquina seria lícit i útil, com ara períodes en què no es té parella o per fer una determinada pràctica sexual que no s’ha pogut fer amb ningú. Altres experts assenyalen que seria una bona opció per als joves que s’inicien, però Catalán ho contraindica, perquè “tocar un cos no és com tocar un tros de plàstic”. La sexòloga afegeix: “Dins d’una vida sexual sana s'hi hauria d'incloure l’intercanvi, la intimitat, que és l’essència del sexe, el contacte, l’aprenentatge. Ara com ara, la tecnologia no està tan avançada”.\nA la UAB, Sara Martín Alegre, professora a la Facultat de Filosofia i Lletres, estudia la robosexualitat i la robòtica des d’una perspectiva humanista, des dels estudis de gènere: “Avui dia encara no es pot comprar un robot sexual, però hi ha una evolució. De la nina inflable s’ha passat a les nines de silicona ultrarealistes i a la nina amb elements robòtics, i a la llarga, hi haurà els robots femenins. Serà una realitat a què ens haurem d’acostumar”. Els reclams ja comencen a aparèixer.\nA Catalunya, per exemple, el científic Sergi Santos ofereix a la web de la seva empresa, Synthea Amatus, nines disposades a tot per un preu de 6.000 euros. Són nines amb sensors, altaveus i altres elements electrònics. Una pesa 35 quilos, fa 1,65 centímetres i té els llavis molsuts i els pits i les natges voluptuoses, unes característiques –algunes d’elles– més pròpies de les actrius de pel·lícules pornogràfiques que de les dones reals. “Perdem de vista la naturalitat, com en el porno –critica Catalan–. Perdem de vista que les dones tenen pèl al pubis i que hi ha genitals de tota mena. Amb un robot, encara s’accentua més aquesta experiència falsa”.\nA la web de Synthea Amatus s’hi anuncia que hi ha models de nines amb intel·ligència artificial, vagines vibrants i capaces de tenir un orgasme, i es promet als compradors que es poden dissenyar al seu gust aquestes companyes pseudohumanes. També fan promeses similars des de Realdoll i Realbotix, una de les poques empreses que també ofereixen robots sexuals masculins, no està clar si per a dones o per a homes homosexuals. En tot cas, la futura indústria dels robots sexuals, com la pornogràfica, sembla que se centrarà en el desig masculí. Des de RealDoll ofereixen personalitzar el color dels mugrons, els cabells, o el color del pubis d’uns robots que, a més, poden parlar i picar l’ullet. El fundador d’aquesta companyia, Matt McMullen, expressava en una entrevista al 'New York Times' el 2015 la seva intenció d’anar més enllà: “Vull que la gent desenvolupi alguna mena de lligam emocional no només cap a la nina, sinó cap a la personalitat que hi ha al darrere, que desenvolupin alguna mena d’amor per aquest ésser”.\nMenys interaccions humanes\n“Adeu a la solitud”, “La companyia perfecta a l'abast”. Amb aquests reclams intenten seduir compradors des de les webs de nines amb elements robòtics. Allà on la indústria veu una oportunitat de negoci, són molt amplis els sectors que hi veuen un perill per a les relacions entre les persones.\nPer a Sílvia Catalán, el sexe amb màquines humanoides ens conduiria a una societat individualista: “El que diferenciarà el sexe amb robots del sexe amb persones serà la facilitat. Tindrem alguna cosa que sembla una persona que estarà disponible al 100% i que estarà disposat a fer el que vulguem sense haver de demanar-li permís. Amb aquestes condicions, cada vegada se’ns farà més difícil interactuar amb les persones”. Per a Martin Alegre, aquestes màquines sexuals incrementaran la misogínia i l’androfòbia i representen una nova forma d’esclavitud: “No podem comprar éssers humans, però podrem comprar el que més s’hi assembla”.\nÉs des de posicions feministes que provenen les crítiques més esmolades a aquesta mena d’artefactes. La Campanya contra els Robots Sexuals, impulsada per la professora d’ètica i cultura robòtica i d’intel·ligència artificial de la Universitat de Montfort Kathleen Richardson, aglutina organitzacions feministes i expertes que fan una crida a les institucions europees i el Parlament britànic per aturar la normalització de robots sexuals femenins. La campanya lamenta que s’encoratgi a considerar les “nines humanoides animatròniques amb orificis penetrables” com a “substitutes de les dones”. Creuen que això “promou encara més l’objectualització del cos femení” i representa noves maneres de “violència sexual”. A més, rebutgen la comercialització de nines i robots infantils com a “terapèutics” per als pedòfils, una possibilitat ara prohibida a tot Europa.\nEn contrast amb aquesta postura, també s’aixequen veus a favor, com les recollides al llibre 'Robot sex', editat pel professor de dret John Danaher i el professor de filosofia Neil McArthur. Precisament aquest últim considera que els robots sexuals “no només s’haurien de tolerar sinó que s’haurien d’incentivar”, ja que, argumenta, “podrien ser una solució, encara que imperfecta, per a carències sexuals i podrien ajudar la gent a preparar-se i mantenir relacions a llarg termini”. Martín Alegre hi està en profund desacord, però adverteix que la solució no és prohibir aquest tipus de màquines, sinó implantar una reflexió ètica a tota la indústria: “Seria molt important que els robots assistencials i en general tots els robots que acabin a casa nostra no tinguin forma humana perquè no confonguem una cosa amb l’altra”.\nPer a Catalán, cal més educació sexual per evitar una societat individualista que només reclama sexe immediat sense flirteig ni intercanvi humà i cal deixar de donar al sexe un valor “místic” i “posar-lo al lloc que realment li toca i deixar de pensar que qui no té sexe és un pringat”.


"Una empresa que no sigui capaç de reinventar-se acabarà fracassant" - Diari de Girona\n"Una empresa que no sigui capaç de reinventar-se acabarà fracassant"\n"Una empresa que no sigui capaç de reinventar-se acabarà fracassant" diari de girona\nPresident de l'Associació Espanyola de Directius (AED). Pau Herrera (Barcelona, 1967) compta amb una llarga trajectòria en el sector de la comunicació i és conseller de diverses empreses. Com a president de l'AED va apostar per portar a Girona una jornada en què directius de tot l'Estat debatin i reflexionin sobre l'actualitat i el futur. Aquest dilluns se celebra la cinquena edició, on s'espera l'assistència de 800 empresaris, directius i estudiants.\nGirona tornarà a ser demà, i per un dia, la capital dels empresaris i directius de tot l'Estat. La jornada Economia i Coneixement, organitzada per l'Associació Espanyola de Directius (AED) i Tribuna de Girona, arriba a la cinquena edició sota el títol "Reinventa't: innova per competir". Divuit grans directius i experts que posaran en comú els seus coneixements sobre la transformació de les empreses, el lideratge en moments de canvis i les noves tendències en innovació. Pau Herrera, president de l'AED, ens en parla en aquesta entrevista, en la que també analitza altres qüestions d'actualitat.\nPer què s'ha escollit com a lema de la jornada "Innova o Reinventa't"?\nEn una enquesta que vam fer als directius associats a l'AED vam veure que el 80% d'ells havia realitzat canvis profunds a les seves empreses en els darrers anys i la gran majoria d'ells pensava ?seguir-ne fent. Les coses, al món, també en les empreses i en els mercats, evolucionen molt ràpid. Si no et reinventes tens moltes opcions de no assabentar-te de què passa i d'allunyar-te dels teus clients. Una empresa que no innovi i no es reinventi està condemnada a ser cada vegada més petita. Una empresa que no es reinventi acabarà fracassant.\nQuè entén per reinventar-se?\nSamsung és avui un líder mundial en electrònica de consum, però inicialment era una empresa dedicada a la pesca del salmó. Ho veurem a la jornada, on tindrem ponents que explicaran casos d'èxit i de fracàs. Empreses que tenien una activitat i que avui s´han convertit en companyies destacades en un sector que té poc a veure amb el que feien inicialment. Per exemple Lekué, una companyia que es dedicava a la injecció de silicona i que avui és un referent en estris per a la cuina.\nLes comarques gironines ja tenen jornades econòmiques importants, com les de s'Agaró, on es parla molt de macroeconomia, o el Fòrum Impulsa, on es parla molt d'emprenedoria. La nostra jornada parla de microeconomia, de reflexió sobre gestió de l'empresa. Vindran molts empresaris i directius, també tindrem joves. I això és molt important. Vénen estudiants, però també empresaris que vénen amb els seus fills, que vénen a compartir i reflexionar. Això des de l'AED ho volem potenciar i Girona ha estat el nostre laboratori de proves.\nEn un món que canvia tan ràpid, les adminstracions són prou àgils per atendre les necessitats de les empreses?\nL'administració hauria de ser molt més flexible. I no cal que anem a emmirallar-nos en experiències llunyanes, ni en Silicon Valley. Per exemple, a Holanda, un familiar que deixa diners a un altre per engegar un negoci, té exempcions fiscals importants. Calen incentius fiscals a les empreses que comencen o a les preexistents que estan fent esforços per innovar i reinventar-se. No oblidem que és més fàcil mantenir una empresa oberta que obrir-ne una de nova.\nQuins plans té l'AED per als pròxims mesos?\nEstem creixent en associats i incrementant la nostra presència a diferents punts de l'Estat. Acabem d'obrir a les Canàries, estem ampliant València, en breu obrirem a Galícia i tenim un nou consell directiu a Madrid. Nosaltres anem on hi ha directius i empreses que tiren endavant i que tenen voluntat de compartir experiències.


SUS,BALEARS!: BALEARISME NACIONAL\nDes de la seva fundació, el SUS, BALEARS! insisteix en dues idees ben clares:\n1) Que si bé el SUS no qüestiona ni la cultura ni la llengua catalanes, que són les nostres i tan nostres com de la gent de Catalunya, no s'ha de confondre l'àmbit polític amb l'àmbit cultural. Per tot l'anterior, el SUS segueix la tradició política de la nostra cultura catalana, cultura política que és PLURIESTATAL: una nació expressada en diversos estats polítics.\n2) Que el seu nom és SUS, BALEARS!, i no SUS, Balears!: tot en majúscules per a fer ambigu el mot BALEARS que, així escrit, tant es pot referir a les Balears (illes) com als seus habitants balears (gentilici). El SUS vol crear una consciència balear i, per això, en tot cas hauria d'esser SUS, balears!, perquè només les persones es poden posar en marxa!\nMalgrat haver repetit aquestes idees fins a l'avorriment, hi ha gent que creu que el SUS rebutja tant l'àmbit polític dels Països Catalans com els àmbits illencs més immediats perquè es limita impròpiament a un àmbit artificial: el de la província espanyola de les Illes Balears, "elevada" a la categoria de "comunidad autónoma". Aquesta "acusació" provincialista meresqué una contundent rèplica del Comitè Dinamitzador inclosa dins el debat del SUS-11, rèplica que rebat detingudament les següents falses concepcions: 1) La diversitat de les Illes fa difícil qualsevol tipus d'unió suprainsular satisfactòria per a totes elles; 2) Les Balears, políticament parlant, són un invent burocràtic del centralisme de Madrid, i el balearisme, per tant, un tipus de provincianisme; 3) Mallorca, o els mallorquins, són els espoliadors i dominadors de les altres illes, menors i indefenses; 4) Les entitats solvents i de durada mil·lenària, i no Madrid, com l'Església catòlica, són insularistes des de sempre i no balearistes.\nTanmateix calia tractar el tema específicament. Per això, el SUS-12 ha estat dedicat a "La penetració del pensament nacional a les Balears", tema que no pot esser més central en la nostra comesa col·lectiva. Per a la redacció del Document, el Comitè Dinamitzador demanà separadament, de nord a sud, la col·laboració de n'Andreu Murillo, n'Isabel Peñarrubia, en Mateu Morro i en Bernat Joan. Si bé ha estat un encert que el Document inicial d'aquest debat hagi tengut quatre Relators, que han fet les seves aportacions per separat, serà de veure com se les compondran per redactar conjuntament les Rèpliques, atesa la disparitat de criteris amb què han afrontat els seus escrits inicials. Per tal de superar aquesta dificultat, la de la resposta conjunta, el Comitè Dinamitzador ha programat una trobada amb debat oral dels quatre Relators a Maó el gener del 2000.\nEtiquetes de comentaris: Breu historia\nExtracte del llibre de n’Andreu Murillo\nExtracte del llibre de n’Andreu Murillo La "revolució" menorquina de 1810 (Editorial Nura, 1977) fet per en Lluís Garcia ...\nRevolució menorquina de 1810\n1r març 2010\nSumar per la Independència - Article publicat a El Punt el 19 de gener del 2010 http://www.elpunt.cat/noticia/article/7-vista/8-articles/125587.html Els pobles ocupats sempre han patit...\nBreu historia (8)\nMiquel Alenyà (Palma)\nAntoni Ignasi Alomar (Palma)\nAgustí Baró (Palma)\nJordi Caldentey (Manacor)\nGuillem Crespí (Palma)\nPere Fullana (Palma)\nMercè Garau (Sant Cugat del Vallès)\nLluís Garcia (Sant Cugat del Vallès)\nDavid Ginard (Palma)\nJoan Mayol (Palma)\nJosep Melià i Ques (Palma)\nJoan Mir (Palma)\nIsabel Peñarrubia (Alaró)\nValentí Valenciano (Binissalem)\nSebastià Verd (Palma)\nJoan F.López Casasnovas\nHAN AJUDAT EL "SUS, BALEARS!"


Educació artística i TIC a primària: Line brush\nLine Brush és una aplicació que et permet dibuixar, pintar i modificar fotografies. Per això, l’aplicació t’ofereix un ampli ventall de pinzells, llapis, plomes, etc. a més també t’ofereix diferents filtres i colors per decorar i modificar la teva imatge.\nLa seva utilització és molt senzilla, La pantalla de treball és molt senzilla de fer servir, només cal insertar la fotografia, a continuació apareixerà unes eines a la part inferior per ajustar la mida del traç dels llapisos, els colors que volem utilitzar i a l’esquerra trobem els pinzells. Trobem dos tipus de pinzells, uns per les fotografies i uns altres per als fons sòlids.\nEls dibuixos i fotografies creades poden guardar-se a la biblioteca del nostre dispositiu i/o pen compartir-la en línia.\nSi analitzem l’aplicació des de la Taxonomia de Bloom+TAC podríem relacionar-la amb els objectius d’aplicar i crear, pel fet que l’aplicació et permet crear i modificar imatges i per això és necessari conèixer i aplicar totes les possibilitats que l’aplicació ofereix.\nD’altra banda, si analitzem l’aplicació des del model SAMR, la podem ubicar en el bloc de modificació, ja que aquesta permet fer una redefinició significativa de les tasques.\nPublicat per Unknown a 19:44\nCrea el teu propi animal\nLa creativitat i l'art a la primera infància\nJugar i aprendre a la vegada? KAHOOT\nL'impacte de les TIC\nEl nostre cervell necessita les arts\nDibuixar, un art i una eina de coneixement\nArts plàstiques i TIC\nL'art a l'escola... Per què?\nLes arts en el currículum escolar\nCom es fabriquen les ceres?\nVisita virtual a la Pedrera o Casa Milà


Dissabte estrenem el nou concert familiar del Servei Educatiu Pica-So - L'Auditori\nLisi Andrés | 15 de maig 2017\nDissabte estrenem el nou concert familiar del Servei Educatiu Pica-So\nL’Auditori estrena Pica-So, un concert per a nens i nenes a partir de 2 anys que descobreix l’univers musical del pintor, en col·laboració amb el Museu Picasso\nDescarrega’t bruts per tv de Pica-So\nDescarrega’t fotografies de Pica-So\nDani Espasa i Enrique Cabrera dirigeixen aquest espectacle que viatja pel flamenco, les músiques de la Barcelona modernista, els ballets russos, el cuplet i la chanson francesa\nDesprés d’estrenar-se a L’Auditori Pica-So es podrá veure el 8 i 9 de juny al Festival de Piano de Lille (França) en el marc del projecte europeu Music Up Close Network\nEl Servei Educatiu de L’Auditori estrena aquest dissabte dia 20 el seu nou espectacle familiar Pica-So que ha fet en col·laboració amb el Museu Picasso de Barcelona. Es tracta d’un concert pensat per a nens i nenes a partir de dos anys que ofereix un viatge per les músiques que van formar part de la banda sonora de la vida del genial pintor malagueny.\nDe la mà de Pablo Picasso, s’acostaran al flamenco de la seva Màlaga natal, a les músiques de la Barcelona modernista o als ballets rusos amb algunes de les composicions d’Igor Stravinsky per a les quals Picasso en va fer els decorats. Les famílies també podran gaudir del cuplet “Ojos Verdes” que Blanquita Suárez, a qui Picasso va retratar, va popularitzar al Paral·lel barceloní i submergir-se en la chanson francesa de l’etapa que el pintor va passar a París. El concert també té peces participatives com “El ball de Sant Ferriol”, un ball que tancava els espectacles de putxinel·lis als Quatre Gats.\nUn viatge delicat per a quatre músics i una ballarina que compta amb la direcció musical de Dani Espasa, que també toca el piano i l’acordió a l’espectacle, i amb la direcció escènica d’Enrique Cabrera, impulsor de la prestigiosa companyia de dansa Arcaladanza. Per interpretar en directe les obres de Falla, Albéniz, Paco de Lucía, Satie, Poulenc, Stravinsky i Garreta, entre molts d’altres, pugen dalt l’escenari de la Sala 2 Oriol Martorell Ana Fernández, violí i veu, Pau Figueres, guitarra, piano i Xavi Castillo, clarinet, clarinet baix i clarinet contrabaix i la ballarina Olga Lladó. Pica-So es podrà veure a L’Auditori dissabte 20 i diumenge 21 de maig en sis úniques funcions.\nDesprés d’estrenar-se a L’Auditori, el concert Pica-So viatjarà a França i es podrà veure els dies 8 i 9 de juny al Festival de Piano de Lille on ha estat seleccionat. Aquesta col·laboració s’emmarca dins el projecte europeu Music Up Close Network que té per objectiu experimentar amb noves estratègies per connectar la música clàssica i els nous públics.\nProp de 5.000 escolars gaudiran de Pica-So\nEls passis per a escoles de Pica-So, que van començar la setmana passada, han obtingut un gran èxit de convocatòria. En total se celebraran 12 passis i passaran per L’Auditori prop de 5.000 escolars de P3 a Segon de primària.\nPer complementar l’experiència el Museu Picasso proposa un itinerari, amb quatre o cinc obres de la col·lecció relacionades per època o temàtica amb les músiques del concert, en què els protagonistes son els alumnes. La visita es condueix a partir dels seus interessos i observacions, i es promou l’atenció del grup sencer a través de la reflexió sobre les seves opinions i les dels seus companys. S’aprèn en comú, tot millorant les capacitats d’observació, de diàleg i d’expressió.\nHi col·labora: Museu Picasso


El fundador de l'ONG NASCO Feeding MInds, Ousman Umar, rep el Premi Fundació Princesa de Girona Social 2021 La República\nACN Girona.-El fundador de l’ONG NASCO Feeding Minds, Ousman Umar, ha guanyat el Premi Fundació Princesa de Girona Social 2021. El premi s’ha anunciat aquest dijous en un acte virtual […]\nACN Girona.-El fundador de l’ONG NASCO Feeding Minds, Ousman Umar, ha guanyat el Premi Fundació Princesa de Girona Social 2021. El premi s’ha anunciat aquest dijous en un acte virtual que s’ha centrat en l’emprenedoria social i la transformació educativa. Precisament l’entitat fundada per Umar es dedica a “unir educació, tecnologia i aliances” per “aportar solucions al fenomen migratori”, tal com detalla el jurat del premi. Umar va néixer a Ghana i quan va arribar als 13 anys va migrar cap a Europa per buscar un futur millor. Va tardar quatre anys en aconseguir creuar el Sàhara peu i el mar en pastera fins arribar a l’estat espanyol. El 2012 va fundar l’ONG NASCO Feeding Minds per canviar el paradigma de l’ajuda humanitària.\nL’entitat fundada per Ousman Umar busca oferir solucions al problema de la immigració al país d’origen a partir de la formació en noves tecnologies de la societat per sortir de la pobresa. El jurat ha qualificat la trajectòria d’Umar com “exemplar” per la “seva resiliència, la seva capacitat de superació i d’aprofitar les oportunitats”.De fet, quan Ousman Umar va arribar a l’Estat va haver de dormir diversos mesos al carrer fins que una família el va acollir. A partir d’aquí va començar a estudiar i va acabar fundant l’ONG. El seu objectiu és “evitar” que “els nens es converteixin en els immigrants del futur” per la “falta d’oportunitats”. Per això aposta per l’educació com a “eina per a canviar qualsevol societat”.El jurat ha estat presidit per la directora general adjunta de la Fundació Bancària “La Caixa” i membre de Consell Assessor de la FPdGi, Elisa Durán i integrat també pel cap de la secció quirúrgica de Ginecologia en Salut de la Dona Dexeus, Pere Barri (Premi Social 2011) -que ha exercit com a secretari-; la pedagoga i emprenedora social, Roser Batlle; l’expresidenta d’UNICEF Espanya, Consuelo Crespo; l’expresidenta de l’Associació Espanyola Contra el Càncer (AECC) i de la seva Fundació Científica, Isabel Oriol Díaz de Bustamante; el director de l’Impact Hub Madrid, Antonio González; la secretària general de Càritas, Natalia Peiro; la CEO de Generation Spain, Mercedes Valcárcel i la directora d’estratègia de marca i comunicació de Creu Roja Espanyola, Belén Viloria.


Un recorregut per la Barcelona del futur | Tecnologia | EL PAÍS Catalunya\nEl projecte ‘5G Interactive City’ permetrà visitar el passeig de Gràcia amb unes ulleres de realitat augmentada\nBarcelona 19 NOV 2019 - 09:11\tCET\nUna noia prova les ulleres de realitat virtual al passeig de Gràcia. MASSIMILIANO MINOCRI\nSituats enmig del passeig de Gràcia, amb unes ulleres de realitat virtual i un comandament a la mà, apareix un robot en 3D que explica informació sobre els edificis i establiments que hi ha al davant. Amb un sol clic, es pot reservar una visita a la Pedrera, una habitació al Majestic o comprar roba a les botigues del passeig. Es tracta de la prova pilot 5G Interactive City, impulsada per 5G Barcelona amb Orange i el Grup Mediapro en el marc de l'Smart City Expo World Congress.\nAquesta experiència immersiva, que es va posar a prova dilluns, combina realitat virtual amb realitat augmentada. A través de les ulleres Magic Leap, creades per una startup nord-americana, es poden visualitzar continguts virtuals que es projecten al món real i amb els quals l'usuari pot interactuar. “Barcelona és una ciutat turística i un projecte com aquest pot millorar l'experiència final del visitant”, explica Eduard Martín, CEO de 5G Barcelona. Davant de la Pedrera, per exemple, es poden veure imatges d'alguns detalls de la façana de l'edifici, comprar un tiquet per visitar-la i guardar la cita al calendari personal.\nLa prova s'emmarca en el conjunt de projectes de 5G del pla d'acció que s'està desenvolupant a moltes ciutats europees, “i en el qual Barcelona vol estar al capdavant”, explica Martín. Segons el director executiu de 5G Barcelona, treballar per al desplegament d'aquesta xarxa de telefonia mòbil és estratègic per a la ciutat i en un futur facilitarà noves experiències immersives com aquesta, tant per a turistes com per a ciutadans. Amb la tecnologia 5G, els usuaris podran descarregar continguts en temps real i interactuar-hi de manera virtual.\nAquesta experiència, que podria ser habitual d'aquí a uns anys, va ser possible dilluns gràcies al desplegament de la xarxa 5G d'Orange a diferents punts del passeig de Gràcia. “Les prestacions avançades d'aquesta xarxa canviaran la manera com ens relacionem amb el món”, pronostica Montse Cirera, directora territorial de Relacions Institucionals d'Orange. A cada punt habilitat amb 5G, els visitants van poder interactuar amb alguns edificis emblemàtics gràcies als continguts virtuals creats per Visyon, una empresa del Grup Mediapro pionera en la realitat augmentada. “Són continguts perquè les noves audiències d'aquesta ciutat en puguin gaudir en els entorns urbans”, explica María Carmen Fernández, directora d'Innovació del grup.\nEncara que per unes hores aquesta experiència s'ha convertit en realitat als carrers de Barcelona, la xarxa de 5G no podrà estar a l'abast de tota la població fins d'aquí a uns anys. Segons preveu Eduard Martín, una experiència com 5G Interactive City serà possible entre el 2021 i el 2025. Montse Cirera afegeix que “per posar el 5G a l'abast de tothom” es requereixen productes innovadors i condicions de sortida estables. No obstant això, les proves pilot permeten imaginar com serà el futur de la tecnologia. “Amb experiències com aquesta podem començar a intuir fins on podrem arribar”, assenyala Cirera.


Castell de Mediona: LES PETJADES DELS TEMPLERS A MEDIONA\nLES PETJADES DELS TEMPLERS A MEDIONA\nEl de Mediona no és, rigorosament parlant, un castell templer: quan els cavallers de la milícia hi arribaren l’any 1226, el nucli fundacional de la fortalesa ja existia, i quan ells varen marxar, possiblement al voltant de l’any 1241, aquesta va continuar creixent. Però quines transformacions va experimentar el recinte durant els aproximadament 15 anys que els frares guerrers varen ser els senyors de Mediona?\n¿Pot ser el suposat bafumet, aquesta màscara inicialment satànica que avui segueix vigilant amb un mig somriure des de l’arcada de l’antiga entrada a la fortalesa, l’única petjada del seu pas pel castell? ¿O tal vegada tindran part de raó aquells que pensen que va ser precisament l’arribada de l’Ordre del Temple, amb tota la seva força política i econòmica, el que va impulsar el creixement del nucli fortificat de Mediona des del primitiu Turó fundacional del segle X a un recinte més semblant al que actualment coneixem? ¿Cal atribuir als monjos guerrers només la construcció de l’espai que al segle XIII probablement servia d’estable per als seus cavalls i que després es va convertir en celler o potser ells, gent de missa i amb tant de poder, varen tenir quelcom a veure amb que la petita capella romànica del segle XII comencés a experimentar l’ampliació gòtica que la va transformar al llarg dels segles XIII i XIV? Si realment foren ells qui edificaren el que avui anomenem el celler i que en el seu temps seria l’estable, ¿no construirien també l’arcada que porta cap al pati, l’escala que puja des de les quadres fins al pis de dalt –actualment tallada per les reformes del segle passat-- o la portalada mig soterrada que s’endevina a un nivell inferior del que ara és la porta de l’antiga rectoria?\nCap d’aquestes preguntes es pot respondre avui documentalment i, per això, són sovint motiu de debat entre alguns dels nostres visitants que s’acosten a Mediona cercant, precisament, les petjades del pas del templers. N’hi ha que les busquen en els vuit nervis de l’absis de l’església o en una suposada cripta subterrània que hi hauria a sota d’ells per a ritus no massa ortodoxes. D’altres les troben en les energies especials que poden sentir al castell i que, segons molts, acostumen a ser una de les característiques dels llocs triats per aquells monjos guerrers que potser van tornar de les seves creuades per terres de l’orient amb alguns coneixements que no serien a l’abast de tothom. Hi ha també qui les cerca només amb les eines de la raó i el coneixement científic de la història i l’arquitectura. Sigueu de la mena que sigueu, tant si ja sou entesos en la matèria com si tot just us acaba de picar la curiositat, les petjades del templers us esperen a Mediona.\nA les fotografies de Martí Lahosa podeu veure l’actual celler, que hauria estat construït el segle XIII pels templer com a estable per als seus cavalls, i la cúpula del absis de l’església ( probablement gòtic XIII-XIV).\nPublicado por Castell de Mediona en 23:01


Suposo que intentar fer arribar als qui no tenen fe el sentit de la Setmana Santa pot ser difícil. Suposo que si un no es considera creient, la Setmana Santa no deixa de ser més que unes petites vacances per descansar. Suposo que paraules com desdejuni, abstinèn?cia, sacrifici, dolor, creu... són per molts termes obsolets, anacrònics, de segles enllà, lligats estretament a la figura de Jesús, i que potser per aquest sol fet, pel fet de tenir una relació amb la religió, ja no interessen.\nRespectant plenament la llibertat de creences religioses, només cal que obrim els ulls i el cor com a homes, per veure que en el nostre món actual hi ha creus, o si ho preferiu reversos de la moneda de la vida: malalties, conflictes i guerres, atur, pobresa... situacions que ens vénen al damunt inesperadament, potser injustament... situacions que porten dolor; hi ha dejuni, hi ha qui passa dies sense menjar perquè en el seu estat d'indigència no té un tros de pa per ficar-se a la boca; hi ha abstinència, hi ha qui està privat d'allò més bàsic per viure... Ja ho veieu, amb ulls i cor d'home, amb fe o sense, en el nostre món actual, en la nostra vida, la creu existeix, el dejuni i l'abstinència hi són i el dolor és moltes vegades inevitable.\nIntentem, aquests dies, aprofitant que tenim potser més temps lliure que de costum, reflexionar i a solidaritzar-nos, agermanar-nos, posant-nos a la pell de tots aquells que viuen la cara més amarga de la vida, compar?tint la seva la creu i el seu dolor, visitant el qui està malat o sol; abstenint-nos, deixant de fer, de tenir... més del que necessitem, renun?ciant el consumisme, evitant l'abús que sovint fem dels béns materials, per compartir-los ... vivint millor els valors que la nostra societat necessita.\nVisquem, doncs, la Setmana Santa, des de la vessant més espiritual o des de la més humana, tant se val: visquem-la!\n«La legión» vs els trabucaires\nCom que tota manifestació festiva, a part de servir perquè la gent s'ho passi bé, tam?bé serveix per omplir la caixa dels comer?ços i locals de restauració dels pobles organitzadors, no és d'estranyar que en alguns pobles s'organitzin tot tipus de fires; medievals, a Castelló d'Empuries o Lloret de Mar; de «moros i cristians», al País Valencià; iberoromana, a Cabrera de Mar; de la guerra del francès, a Girona; etc.; amb les seves corresponents batalles entre uns bàndols i altres, naturalment, teatralitzades, i ningú pren mal perquè les parts es posen d'acord per repartir-se les victòries.\nAra s'estan posant de moda les desfilades de la legión. A qui li agradin les desfilades militars, s'emocionarà veient-los desfilar, sobretot si ho fan amb la cabra i a les cent seixanta passes per minut reglamentàries, com els legionaris de veritat. Però només són gent disfressada, com els de les fires medie?vals o iberoromanes; possiblement la majo?ria ni són exlegionaris.\nCom ja vaig manifestar en una carta a a?quest diari (27-11-14) «A mi la Legión», com ho certifica la meva cartilla militar, jo era un dels tres-cents legionaris fent instrucció, l'abril de 1970, als quals el comandant es va dirigir per demanar voluntaris per anar al Sàhara amb possibilitat de combatre; en aquella ocasió vam deixar l'esperit legionari a l'alçada del betum, només s'hi va apuntar un voluntari.\nSi la intenció d'aquests suposats exlegionaris és espantar els catalans, l'única cosa que aconseguiran és fer el ridícul. Potser en un futur, quan Catalunya sigui independent, ens vindrà de gust, recordant el passat, organitzar enfrontaments teatralitzats entre la legión, emulant els colons espanyolistes, versus els trabucaires, en representació dels catalans.\nCarta oberta al company Tomàs\njulià morales I RAMÍREZ. SANTA CRISTINA D'ARO.\nTots i cadascun dels companys i voluntaris del Banc d'Aliments i de Càritas ens sentim honorats i contents i amb més ganes de ser generosos i solidaris amb el més desfavorits, després que el company Tomàs hagi rebut el premi «3 de Març» de l'Ajuntament de Salt i diverses institucions de la vida per la seva tasca diària de treballs solidaris i entrega amb els pobres de Salt, Girona i província.\nEn Tomàs és una excepció del voluntariat, tothom el coneix com a l'home del NO perquè mai diu que no quan és una feina d'ajuda als més necessitats. En Tomàs quan ha de fer un servei no mira l'hora, ni dissabtes, ni diumenges ni festes de guardar.\nÉs generós, voluntariós i solidari i no es cansa mai. És un exemple d'estima i coratge per joves i grans i treballar al seu costat t'omple i t'honora. A la pregunta del perquè dedica tant de temps als més desfavorits en Tomàs va respondre:\n«Us asseguro que donar és més gratificant que rebre i l'amor i el servei pels altres manté el cor esponjós i no hi ha millor nòmina».\nI continua dient: «Els valors com la generositat, la solidaritat i la compassió no els hem d'oblidar mai».\nQue Déu et doni salut i llarga vida, company.


Fenologia i Meteorologia a l'Alta Segarra: Dades 26 de juny de 2011\nAvui ha continuat el temps plenament estable a tot el país, amb matí i migdia ben serè a tot arreu i a la tarda ha crescut alguna nuvolada al Pirineu que no ha arribat a transformar-se en tempesta. Continuem de moment inmersos en una massa d'aire ben càlida a tots els nivells que estabilitza el temps i impedeix el creixement de qualsevol núvol. Demà i dimarts tindrem la mateixa situació, i serà a partir de dimecres quan la bombolla d'aire càlid es començaria a desinflar i podria haver-hi més nuvolades, ruixats a zonesde muntanya i un lleuger refrescament.\nPrecisament les temperatures avui han pujat respecte a ahir, i s'han situat les màximes entre entre els 31-35ºC a la nostra zona, amb mínimes entre els 13-19ºC segons les zones. Entre demà i sobretot dimarts la calor tocarà sostre, per començar a remetre a partir de dimecres. Per la seva banda,el vent ha bufat de marinada, fluix al matí i bastant destacable a la tarda.